stanford-oval/wikipedia huggingface dataset:
เกมปรารถนา

| เกมปรารถนา |
| --- | --- |
สร้างโดย: บริษัท รักละคร จำกัด
บทประพันธ์: พลัง
บทละครโทรทัศน์: ภัทรนันทน์ อิศรางกูร ณ อยุธยา บุหลันดั้นเมฆ ณัฏฐพล เกษบุญชู
แสดงนำ: ธีรเดช เมธาวรายุทธ ณัฏฐณิชา ดังวัธนาวณิชย์ มนัสนันท์ พันเลิศวงศ์สกุล ยุรนันท์ ภมรมนตรี ฐากูร การทิพย์ พริมา พันธุ์เจริญ
ดนตรีแก่นเรื่องเปิด: เป็นหนึ่ง - ชบา กฤติมา
ดนตรีแก่นเรื่องปิด: คลั่ง - ทอม อิศรา
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 20 ตอน
การผลิต
ควบคุมงานสร้าง: พลังธรรม กล่อมทองสุข
ความยาวตอน: 2 ชั่วโมง
ออกอากาศ
สถานีโทรทัศน์: ช่อง 3 เอชดี
ออกอากาศ: 26 มกราคม 2565 (2565-01-26) – 31 มีนาคม 2565 (2565-03-31)
ละครเรื่องถัดไป: ปมเสน่หา
เกมปรารถนา (อังกฤษ: The Rivalry) เป็นละครโทรทัศน์ของไทย นำแสดงโดย ธีรเดช เมธาวรายุทธ, ณัฏฐณิชา ดังวัธนาวณิชย์, มนัสนันท์ พันเลิศวงศ์สกุล, ยุรนันท์ ภมรมนตรี, ฐากูร การทิพย์ และ พริมา พันธุ์เจริญ ละครออกอากาศตอนแรกในวันพุธที่ 26 มกราคม พ.ศ. 2565 ทุกวันพุธและพฤหัสบดี เวลา 20:30 น. ทาง ช่อง 3 เอชดี ตัวอย่างแรกเปิดตัวในวันพุธที่ 5 มกราคม พ.ศ. 2565 และตัวอย่างที่สองเปิดตัวในวันอังคารที่ 18 มกราคม พ.ศ. 2565 โดย ช่อง 3
นอกจากนี้ เกมปรารถนา ยังเป็นละคร 1 ใน 4 เรื่องของช่อง 3 ที่ออกอากาศทาง Viu เพื่อผู้ชมชาวต่างประเทศ เดิมทีละครเรื่องเกมปรารถนานั้นวางตัวนางเอกสาว แมท ภีรนีย์ให้เป็นนางเอก แต่เนื่องจากเกิดประเด็นดราม่ากับสาวแมททำให้ต้องเปลี่ยนตัวนางเอกมาเป็น ณิชา ณัฏฐณิชา
เรื่องย่อ

วีรยะวาณิช เจ้าของ เอ็มไพร์กรุ๊ป และ ธีรกิจกานต์กุล เจ้าของ ทีกรุ๊ป เป็นคู่แข่งทางธุรกิจมาช้านาน ส่งผลให้ทายาทของทั้งสองตระกูล ได้แก่ มิลิน (ณัฏฐณิชา ดังวัธนาวณิชย์) ลูกสาวของ พีย์ (ยุรนันท์ ภมรมนตรี) ประธานของ เอ็มไพร์กรุ๊ป และ อนาวิน (ธีรเดช เมธาวรายุทธ) ลูกชายของ ปรมะ (ชาตโยดม หิรัณยัษฐิติ) ประธานของ ทีกรุ๊ป พวกเขากลายเป็นคู่แข่งกันตั้งแต่ยังเด็ก จนถึงวันที่พวกเขาสืบทอดธุรกิจของครอบครัว...การเอาชนะกันคือสิ่งที่พวกเขาต้องการ
ไม่ใช่แค่การแย่งชิงกันของ 2 ตระกูล แต่ภายในวีรยะวาณิชก็ยังมีการแข่งขันระหว่างกันอยู่เสมอ  เก้าอี้ตำแหน่ง ซีอีโอ ของ เอ็มไพร์กรุ๊ป คือสิ่งที่ มิลิน ใฝ่ฝัน แม้ว่าเธอจะต้องแข่งขันกับพี่ชายของเธอก็ตาม เรื่องเลวร้ายลงเมื่อ พีย์ แต่งงานใหม่กับ วิอันนา (มนัสนันท์ พันเลิศวงศ์สกุล) และยกตำแหน่งซีอีโอให้กับเธอ ทำให้มิลินโกรธและตัดสัมพันธ์กับ พีย์ นอกจากนี้ ข่าวนี้ไม่ได้แค่ทำให้มิลินอารมณ์เสีย แต่ยังทำให้อนาวินตกใจด้วย เพราะ วิอันนา เป็นแฟนเก่าของเขาและเธอทิ้งเขาไปเมื่อ 1 ปีก่อน
เมื่อเป็นแบบนี้ มิลินและอนาวินจึงตัดสินใจร่วมมือกันก่อตั้งบริษัทใหม่และทำทุกอย่างเพื่อแก้แค้นพีย์  พวกเขายังประกาศในงานแต่งงานของพีย์ว่าพวกเขากลายเป็นคู่รัก แต่เมื่อเวลาผ่านไป การแอบอ้างเป็นคู่รักก็กลายเป็นจริง เพราะมิลินแอบชอบอนาวินมาตั้งแต่เด็ก ในขณะที่ เตวิศ (ฐากูร การทิพย์) เลขาของพีย์แอบรักมิลินและ ลิษา (พริมา พันธุ์เจริญ) เลขาของอนาวินแอบรักอนาวิน นอกจากนี้ ภาคิณ (คณิน สแตนลีย์) ยังปกปิดบางอย่างไว้เพียงลำพัง ความลับที่มิลินผู้เป็นน้องสาวของภาคิณยังสงสัยและพีย์ผู้เป็นพ่อของภาคินดูเหมือนจะรู้ความลับเรื่องนี้ ความรักและความแค้นของมิลินและอนาวินจะจบลงอย่างไร? เมื่อการแข่งขันทางธุรกิจของทั้งสองตระกูลทำให้ทุกคนเดิมพันอย่างมีศักดิ์ศรีเกมที่ต้องแลกมากับชัยชนะ เกมที่ทำให้หัวใจของพวกเขาสั่นไหวด้วยไฟแห่งความปรารถนา
นักแสดง > นักแสดงหลัก

ธีรเดช เมธาวรายุทธ รับบทเป็น อนาวิน ธีรกิจกานต์กุล (วิน)
ณัฏฐณิชา ดังวัธนาวณิชย์ รับบทเป็น มิลิน วีรยะวาณิช (ลิน)
ยุรนันท์ ภมรมนตรี รับบทเป็น พีย์ วีรยะวาณิช
มนัสนันท์ พันเลิศวงศ์สกุล รับบทเป็น วิอัณณา เมธามาศ (อัณณา)
นริลญา กุลมงคลเพชร รับบทเป็น วิอัณณา เมธามาศ (อัณณา) (วัยรุ่น)
ฐากูร การทิพย์ รับบทเป็น เตวิศ ติวาวงศ์
พริมา พันธุ์เจริญ รับบทเป็น ลิษา เศรษฐสิริ
นักแสดง > นักแสดงสมทบ

คณิน สแตนลีย์  รับบทเป็น  ภาคิน วีรยะวาณิช
วรรณวิมล เจนจบอัศเมธี รับบท อรอุมา (อร)
คาลิยา นิฮุต  รับบทเป็น  เจนนิส
ภัสธรากรณ์ บุษราคัมวดี  รับบทเป็น  ณอร ธีรกิจกานต์กุล
ณคุณ โรจนัย  รับบทเป็น  พีท วีรยะวาณิช
รพีพงศ์ ทับสุวรรณ  รับบทเป็น  ฌอน
ชาตโยดม หิรัญยัษฐิติ  รับบทเป็น  ปรมะ ธีรกิจกานต์กุล
บรมวุฒิ หิรัญยัษฐิติ  รับบทเป็น  โตโต้
ดวงตา ตุงคะมณี  รับบทเป็น  อมตา วีรยะวาณิช
ภัณฑิลา ฟูกลิ่น  รับบทเป็น  อุ๋งอิ๋ง
สุขพัฒน์ โล่ห์วัชรินทร์  รับบทเป็น  กัปตัน
เพ็ญเพ็ชร เพ็ญกุล  รับบทเป็น  วสุธร
นักแสดง > นักแสดงรับเชิญ

เวนช์ ฟอลโคเนอร์  รับบทเป็น  ชาติ
จอย ชวนชื่น  รับบทเป็น  ป้าแก้ว
โย่ง เชิญยิ้ม  รับบทเป็น  ลุงบุญเลี้ยง
เจนนิเฟอร์ คิ้ม  รับบทเป็น  มาดามลี
ทนงศักดิ์ ศุภการ  รับบทเป็น  มิสเตอร์ลี
สุรศักดิ์ ชัยอรรถ  รับบทเป็น  เจษฏา
อรศรี ฮอนโนลด์ บาเลนซิเอก้า  รับบทเป็น  นิตยา
ขวัญฤดี กลมกล่อม  รับบทเป็น  วีณา
สโรชา วาทิตตพันธ์  รับบทเป็น  อนงค์
อัญษนา บุรานันท์  รับบทเป็น  มินตรา
ณัฐนี สิทธิสมาน  รับบทเป็น  ยายนิ่ม
เบญจสิริ วัฒนา  รับบทเป็น  เกรซ
ธรรม์ธัช ธารินทร์ภิรมย์ รับบทเป็น  ยูโด
นริลญา กุลมงคลเพชร รับบทเป็น วิอัณณา เมธามาศ (อัณณา) (วัยรุ่น)
ปัญกร จันทศร รับบทเป็น เตวิศ ติวาวงศ์ (ตอนเด็ก)
ไรวินทร์ สิระเสถียรกุล รับบทเป็น อนาวิน ธีรกิจกานต์กุล (วิน) (ตอนเด็ก)
สุภาภัสสร์ ผลเจริญรัตน์ รับบทเป็น มิลิน วีรยะวาณิช (ลิน) (วัยรุ่น)
เพลงประกอบละคร

เพลง เป็นหนึ่ง ร้องโดย ชบา กฤติมา (เพลงเปิดเรื่อง)
เพลง แค่ ร้องโดย พลอยชมพู
เพลง คลั่ง ร้องโดย ทอม อิศรา (เพลงปิดเรื่อง)
แหล่งข้อมูลอื่น

เกมปรารถนา ที่สยามโซน
กีฬาวอลเลย์บอลชายหาดในแอฟริกันเกมส์ 2023

| ข้อมูลการแข่งขัน |
| --- | --- |
กีฬา: วอลเลย์บอลชายหาด
ที่ตั้ง: อักกรา ประเทศกานา
วันที่: 10 มีนาคม ค.ศ. 2024–14 มีนาคม ค.ศ. 2024
สนาม: หาดลาโบมา
ผู้ชนะเลิศปัจจุบัน
กีฬาวอลเลย์บอลชายหาดในแอฟริกันเกมส์ 2023 จะจัดขึ้นในเมืองอักกรา ประเทศกานา ตั้งแต่วันที่ 10 ถึง 14 มีนาคม พ.ศ. 2567
สรุปผลการแข่งขัน > ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  โมร็อกโก โมฮาเหม็ด อาบีชา ซูเฟียน เอล การูตี |  แอฟริกาใต้ ดานิโล ฟอน ลุดวิเกอร์ ลีโอ แฟรงค์ วิลเลียมส์ |  บอตสวานา จอร์จ ชิสวานิโซ แจ็ค เซเกา บัวฟาง |
| หญิง รายละเอียด |  อียิปต์ โดอา เอลโกบาชี มาร์วา อับเดลฮาดี |  โมซัมบิก อานา ซินาปอร์ตาร์ วาเนสซ่า มุยอังกา |  ไนจีเรีย เอสเธอร์ เอ็มบาห์ พาเมล่า บาวา |
แหล่งข้อมูลอื่น

Disciplines - 2023 edition official website
Competition schedule เก็บถาวร 2024-03-24 ที่ เวย์แบ็กแมชชีน - 2023 edition official website
| ด ค กชนิดกีฬาที่จัดแข่งขันในแอฟริกันเกมส์ 2023 ณ 	เมืองอักกรา ประเทศกานา |
| --- | --- |
Olympic qualif. competitions:  กรีฑา  แบดมินตัน  จักรยาน  ว่ายน้ำ  เทเบิลเทนนิส  เทนนิส  ไตรกีฬา  มวยปล้ำ 
Non-Olympic qualif. competitions:  บาสเกตบอล 3x3  งัดข้อ  มวยสากล  หมากรุก  คริกเกต  ฟุตบอล  แฮนด์บอล  ฮอกกี้  ยูโด  คาราเต้  รักบี้ 7 คน  เทควันโด  วอลเลย์บอล วอลเลย์บอลชายหาด  ยกน้ำหนัก 
Demonstration competitions:  Esports  Mixed martial arts  Pickleball  Sambo  Scrabble  Speed-ball
วันเมษาหน้าโง่

| วันเมษาหน้าโง่ |
| --- | --- |
การโกหกในวันเมษาหน้าโง่ว่ามีการสร้างสถานีรถไฟโคเพนฮาเกนในปี 2001
ชื่ออื่น: April Fool's Day
ประเภท: Cultural, Western
ความสำคัญ: การโกหกในปกติ, หลอกลวง
การถือปฏิบัติ: มุ่งเน้นความสนุกสนาน
วันที่: 1 เมษายน
ความถี่: ทุกปี
วันเมษาหน้าโง่ (อังกฤษ: April Fools' Day) หรือ วันโกหก เฉลิมฉลองในหลายประเทศในวันที่ 1 เมษายนของทุกปี โดยผู้คนจะเล่นมุกตลกและเรื่องหลอกลวงต่อกัน ตามสำนักพิมพ์หรือสื่อต่างๆ อาจรายงานเรื่องหลอกลวงในวันนี้ และออกมาเฉลยในวันต่อมา เช่น วันนี้ไม่ใช่วันหยุดราชการ เริ่มเป็นที่นิยมตั้งแต่คริสต์ศตวรรษที่ 19 โดยเฉพาะในแคนาดา ยุโรป ออสเตรเลีย บราซิล และสหรัฐอเมริกา
การเชื่อมโยงระหว่างวันที่ 1 เมษายนกับความเขลาที่เก่าแก่ที่สุดที่มีบันทึกสามารถพบได้ใน ตำนานแคนเตอร์บรี ของชอเซอร์ (ค.ศ. 1392) นักเขียนจำนวนมากเสนอว่า การฟื้นฟูวันที่ 1 มกราคมให้เป็นวันขึ้นปีใหม่ในคริสต์ศตวรรษที่ 16 มีผลต่อการสร้างสรรค์วันดังกล่าว แต่ทฤษฎีนี้มิได้อธิบายการอ้างถึงก่อนหน้านั้น
กำเนิด

ต้นกำเนิดของวันเมษาหน้าโง่มีเทศกาลฮิลาเรียของโรมัน ซึ่งจัดขึ้นในวันที่ 25 มีนาคมและเทศกาลคนโง่ในสมัยกลาง จัดขึ้นวันที่ 28 ธันวาคม และยังคงเป็นวันซึ่งมีการเล่นตลกอยู่ในประเทศที่พูดภาษาสเปน
ใน ตำนานแคนเตอร์บรี ของชอเซอร์ "ตำนานของแม่ชีของพระ" (Nun's Priest's Tale) ซึ่งเรื่องมีขึ้น "Syn March bigan thritty dayes and two" นักวิชาการสมัยใหม่เชื่อว่ามีความผิดพลาดในการทำสำเนาในเอกสารเขียนต้นฉบับเท่าที่มีอยู่ และชอเซอร์แท้จริงแล้วเขียนว่า "Syn March was gon" ดังนั้น วลีนี้เดิมจึงหมายถึง 32 วันหลังเดือนเมษายน คือ 2 พฤษภาคม วันครบรอบการหมั้นระหว่างพระเจ้าริชาร์ดที่ 2 แห่งอังกฤษกับแอนน์แห่งโบฮีเมีย สมเด็จพระราชินีแห่งอังกฤษ ซึ่งเกิดขึ้นใน ค.ศ. 1564 ผู้อ่านกลับเข้าใจผิดว่าวลีนี้หมายถึง "32 มีนาคม" หรือ 1 เมษายน ในตำนานของชอเซอร์ ไก่ตัวผู้ที่หลงตัวเองถูกสุนัขจิ้งจอกตบตา
ในสมัยกลาง วันขึ้นปีใหม่เฉลิมฉลองกันในวันที่ 25 มีนาคมในเมืองยุโรปส่วนมาก ในบางพื้นที่ของฝรั่งเศสเป็นวันหยุดนานหนึ่งสัปดาห์ที่สิ้นสุดลงในวันที่ 1 เมษายน นักเขียนจำนวนมากเสนอว่า วันเมษาหน้าโง่ถือกำเนิดขึ้นเพราะผู้ที่เฉลิมฉลองวันขึ้นปีใหม่ในวันที่ 1 มกราคม ล้อคนที่เฉลิมฉลองวันขึ้นปีใหม่วันอื่น การใช้วันที่ 1 มกราคมเป็นวันขึ้นปีใหม่นั้นพบทั่วไปในฝรั่งเศสเมื่อถึงกลางคริสต์ศตวรรษที่ 16 และวันนี้ได้รับมาอย่างเป็นทางการใน ค.ศ. 1564 โดยกฤษฎีการูสิยอง (Edict of Roussillon)
ประเทศไทย

ในปี 2564 ตำรวจแจ้งเตือนว่าการโพสต์และแบ่งปันข่าวปลอมบนสื่อสังคมถือเป็นความผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550
สำหรับ พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2560  มาตรา 14 ระบุว่า ผู้ใดกระทําความผิดที่ระบุไว้ดังต่อไปนี้ ต้องระวางโทษจําคุกไม่เกิน 5 ปีหรือปรับไม่เกิน 100,000 บาท หรือทั้งจําทั้งปรับ
กีฬาฟุตบอลในโอลิมปิกฤดูร้อน 2020 – รอบชิงชนะเลิศ ทีมชาย

ฟุตบอลโอลิมปิกฤดูร้อน 2020 รอบชิงชนะเลิศ เป็นการแข่งขันฟุตบอลทีมชายรอบชิงชนะเลิศในโอลิมปิกฤดูร้อน 2020 เพื่อตัดสินผู้ชนะการแข่งขันฟุตบอลชายในโอลิมปิกฤดูร้อน 2020 ที่ประเทศญี่ปุ่น การแข่งขันครั้งนี้จะเป็นรอบชิงชนะเลิศครั้งที่ 25 ของการแข่งขันฟุตบอลชายในโอลิมปิก ซึ่งเป็นการแข่งขันทุกสี่ปีที่แข่งขันโดยฟุตบอลทีมชาติชายของสมาคมสมาชิกของสหพันธ์ฟุตบอลนานาชาติ (ฟีฟ่า) เพื่อตัดสินเหรียญทองโอลิมปิก การแข่งขันจะจัดขึ้นที่สนามกีฬานานาชาติโยโกฮามะในเมืองโยโกฮามะ ประเทศญี่ปุ่น ในวันที่ 7 สิงหาคม พ.ศ. 2564 การแข่งขันรอบชิงชนะเลิศครั้งนี้เป็นการพบกันระหว่างแชมป์เก่า บราซิล กับสเปน
นับตั้งแต่ที่กีฬาฟุตบอลในโอลิมปิกเปลี่ยนมาจำกัดอายุผู้เล่นไม่เกิน 23 ปีในปี 1992 บราซิลได้เข้าชิงเหรียญทองมาแล้วสองครั้งติดต่อกัน พวกเขาพ่ายแพ้ต่อเม็กซิโกในปี 2012 ก่อนที่จะกลับมาคว้าเหรียญทองได้ในปี 2016 สเปนได้ลงเล่นในรอบชิงชนะเลิศรายการนี้สองครั้ง หนึ่งในนั้นคือครั้งที่พวกเขาคว้าเหรียญทองในปี 1992 ที่พวกเขาเป็นเจ้าภาพ อีกครั้งคือครั้งที่พ่ายแพ้ต่อแคเมอรูนในปี 2000
นี่เป็นครั้งแรกที่ทั้งสองทีมพบกันในรอบชิงเหรียญทองของโอลิมปิกฤดูร้อน ก่อนหน้านี้ ทีมชุดใหญ่ของทั้งคู่พบกันมาแล้วในฟีฟ่าคอนเฟเดอเรชันส์คัพ 2013 นัดชิงชนะเลิศ ซึ่งบราซิลเอาชนะแชมป์โลกเก่าอย่างสเปนไปได้ 3–0 นอกจากนี้ ทั้งคู่ยังเคยพบกันในนัดชิงชนะเลิศฟุตบอลเยาวชนชิงแชมป์โลกปี 1985 และ 2003 และฟุตบอลโลกเยาวชนอายุไม่เกิน 17 ปี 2003 โดยบราซิลเป็นฝ่ายเอาชนะไปได้ทั้งหมด
สนามแข่งขัน

ดูเพิ่ม: สนามกีฬานานาชาติโยโกฮามะ
การแข่งขันจะจัดขึ้นที่สนามกีฬานานาชาติโยโกฮามะในโยโกฮามะ จังหวัดคานางาวะ สนามแห่งนี้เคยใช้จัดการแข่งขันฟุตบอลระหว่างประเทศมาแล้ว ได้แก่ รอบรองชนะเลิศและรอบชิงชนะเลิศในฟีฟ่าคอนเฟเดอเรชันส์คัพ 2001 และการแข่งขันสามนัดในฟุตบอลโลก 2002 ซึ่งรวมถึงรอบชิงชนะเลิศที่ทีมชาติบราซิลชุดใหญ่ชนะเลิศในบั้นปลาย
การแข่งขัน

20:30 JST
| 1 ! บราซิล  | 2–1 (ต่อเวลาพิเศษ) |  สเปน 2 ! |
| --- | --- | --- |
|  กุญญา  45+2'  มัลกง  108' | รายงาน (โตเกียว 2020) รายงาน (ฟีฟ่า) |  โอยาร์ซาบัล  61' |
ผู้ตัดสิน: คริส บีธ (ออสเตรเลีย)
| --- | --- |
             บราซิล :              สเปน
แหล่งข้อมูลอื่น

Men's Olympic Football Tournament Tokyo 2020 เก็บถาวร 2021-01-02 ที่ เวย์แบ็กแมชชีน, FIFA.com
| ด ค กกีฬาฟุตบอลในโอลิมปิกฤดูร้อน 2020 |
| --- | --- |
ชาย:  รอบแบ่งกลุ่ม กลุ่ม เอ  กลุ่ม บี  กลุ่ม ซี  กลุ่ม ดี  รอบแพ้คัดออก  ชิงชนะเลิศ  นักฟุตบอล 
หญิง:  รอบแบ่งกลุ่ม กลุ่ม อี  กลุ่ม เอฟ  กลุ่ม จี  รอบแพ้คัดออก  ชิงชนะเลิศ  นักฟุตบอล
การุณยฆาต (ละครโทรทัศน์)
โครงเรื่อง

เนื้อหาของโครงเรื่อง อ้างอิงมาจากปกหลังของฉบับนวนิยายดั้งเดิมของเรื่อง “การุณยฆาต (Euthanasia)” จากบทประพันธ์ของ Sammon โดยสำนักพิมพ์วันเดอร์วาย (Onederwhy) เล่มที่ 1 ตีพิมพ์ครั้งแรกเมื่อวันที 1 สิงหาคม พ.ศ. 2562 จากชุดนวนิยายในชื่อเรื่องเดียวกันนี้ที่วางจำหน่ายในรูปแบบเนื้อหาที่ต่อเนื่องกัน 2 เล่ม ซึ่งเนื้อหาแบบสมบูรณ์ในฉบับซีรีส์ ผู้เขียนบทฉบับซีรีส์ได้ตกลงยินยอมร่วมกับผู้ประพันธ์ฉบับนวนิยาย เพื่อขอดัดแปลงโครงเรื่องบางส่วนให้แตกต่างไปจากฉบับนวนิยายดั้งเดิมตามที่กล่าวมาข้างต้น
นักแสดง

ข้อมูลในรายชื่อนี้ เรียงลำดับชื่อของตัวละครโดยอ้างอิงจากลำดับการปรากฏชื่อของนักแสดงในกราฟิกส์เครดิตเปิดเรื่อง (Opening Title Sequence) รวมถึงอ้างอิงข้อมูลจากบทบรรยายใต้ภาพในภาษาไทย (ซับไตเติ้ล) จากทุก ๆ ตอนของฉบับซีรีส์ ที่แพร่ภาพจากบัญชีทางการของช่องวัน 31 ในเว็บไซต์ยูทูบ
นักแสดง > นักแสดงนำเรื่อง

ต่อ – ธนภพ ลีรัตนขจร ในบทบาท นพ.กันตภัทร อัครเมธี (หมอกันต์)
แพทย์หัวหน้าแผนกเวชศาสตร์ครอบครัว ด้วยอดีตที่เจ็บปวด ทำให้เขาอยากเป็นหมอเพื่อช่วยเหลือผู้ป่วยระยะสุดท้าย เขาเชื่อว่ามนุษย์มีสิทธิ์เลือกที่จะตายอย่างมีศักดิ์ศรีและปราศจากความทรมาน
เจเจ – กฤษณภูมิ พิบูลสงคราม ในบทบาท ร.ต.อ.วสันต์ คำบุญเรือง (ผู้กองทิว)
ตำรวจหนุ่มผู้รักความถูกต้อง เขาตัดสินใจย้ายกลับมาประจำที่บ้านเกิดหลังสูญเสียแม่จากโรคมะเร็ง กระทั่งสงสัยว่าการตายของแม่อาจไม่ใช่เรื่องธรรมชาติ และผู้ต้องสงสัยคนสำคัญอาจเป็นคนใกล้ตัว
นักแสดง > นักแสดงสมทบ

คานธี วสุวิชย์กิต ในบทบาท ผอ.นพ.แพทย์สมศักดิ์ หล้าอมรชัย (ผอ.สมศักดิ์)
ผู้อำนวยการโรงพยาบาลที่เข้มงวด เขายึดมั่นว่าหน้าที่หมอคือการช่วยชีวิต การการุณยฆาตจึงผิดทั้งจรรยาบรรณของแพทย์และผิดศีลธรรม แต่เบื้องหลังของเขาเองก็มีความลับดำมืดที่ไม่อาจบอกใครได้ซ่อนอยู่
ปริม – อัจฉรียา โพธิพิพิธธนากร ในบทบาท พญ.สุภาพร ดวงเนตร (หมอริน)
แพทย์นิติเวชไฟแรง ที่เต็มไปด้วยความมั่นใจในตัวเอง เธอเลือกมาทำงานที่โรงพยาบาลแห่งนี้ ด้วยจุดประสงค์ลึกลับที่ไม่มีใครรู้ นอกจากตัวเธอเอง
นัท – ศิวาวุธ ปุตระเศรณี ในบทบาท โจ (หมู่โจ)
ตำรวจหนุ่มผู้ร่วมทำงานกับผู้กองทิวในแผนกสืบสวน
เฟรช – อริศรา วงษ์ชาลี ในบทบาท พย.อรอนงค์ แสงเป็ง (อร)
หัวหน้าพยาบาลแผนกเวชศาสตร์ครอบครัว ผู้มากประสบการณ์ เธอเข้าใจความทุกข์ของผู้ป่วยและญาติอย่างลึกซึ้ง เป็นที่รักของทุกคนในโรงพยาบาล และพร้อมทุ่มเทสนับสนุนหมอกันต์ทุกอย่าง
เผือก – พงศธร จงวิลาส ในบทบาท ร.ต.ต.กวินทร์ ก่องทอง (หมวดกวิ้น)
หัวหน้างานสอบสวน ตำรวจผู้มีนิสัยเรียบง่าย สบาย ๆ เป็นมิตรกับทุกคน ความเป็นกันเองทำให้เขาได้รับความไว้วางใจจากเพื่อนร่วมงานและชาวบ้าน เขาพร้อมทำทุกอย่างเพื่อยุติความอยุติธรรม
เอม – ภูมิภัทร ถาวรศิริ ในบทบาท ภก.ชาญชัย มณีรัตน์ (บอส)
อดีตเด็กกำพร้าที่ต้องทำทุกอย่างเพื่อความอยู่รอด ภายใต้บุคลิกที่เริงร่า เขาเก็บซ่อนความเจ็บปวดในอดีตเอาไว้
นักแสดง > นักแสดงรับเชิญ

กัปตัน – ภูธเนศ หงษ์มานพ ในบทบาท นพ.พิรอด คุณาวรรณ
อาจารย์แพทย์ของหมอกันต์ในสมัยที่ยังเป็นนักศึกษาแพทย์
แฟรงค์ – ภคชนก์ โวอ่อนศรี ในบทบาท เป้
ผู้ป่วยที่อยู่ในภาวะโรคร้ายแรงระยะสุดท้าย ซึ่งเป็นสามีของพยาบาลอรอนงค์
เพียว – ดวงใจ หิรัญศรี ในบทบาท รวีวรรณ คำบุญเรือง
แม่ของผู้กองทิวที่อยู่ในภาวะโรคมะเร็งระยะสุดท้าย โดยอยู่ในความดูแลการรักษาของหมอกันต์ ซึ่งก่อนที่ผู้กองทิวจะเดินทางกลับมาหาเธอที่บ้านเกิดของผู้กองทิวนั้น จู่ ๆ เธอก็เสียชีวิตลงอย่างกะทันหัน
ปู – ยะสะกะ ไชยสร ในบทบาท สม
สัปเหร่อที่เป็นผู้ป่วยในความดูแลของหมอกันต์ เขามีภาวะโรควิกลจริต โดยมักจะนำสัตว์ต่าง ๆ มากักขังไว้ เพื่อสังเวยต่อ "ผีกะ" ตามความเชื่อของเขา รวมถึงรู้เห็นความลับบางอย่างเกี่ยวกับหมอกันต์ด้วย
จา – จารุนันท์ พันธชาติ ในบทบาท อุไร แดนสม
ผู้ป่วยโรคมะเร็งปอดระยะสุดท้ายในความดูแลของหมอกันต์ และเป็นคู่หมั้นของครีม แฟนสาวของเธอด้วย
กีวี่ – รัชนีบูล เพียรวิกรัยโสภณ ในบทบาท สา
พี่สาวของผู้กองทิว ในช่วงเวลาที่นางรวีวรรณ ผู้เป็นแม่ของทั้งคู่ป่วยอยู่ เธอจะช่วยเหลือหมอกันต์ในการดูแลแม่ของพวกเขา
ธนเชษฐ นามวงค์ (เหินฟ้า ล้านนา) ในบทบาท จาปา
ผู้ป่วยโรคร้ายแรงระยะสุดท้ายในความดูแลของหมอกันต์ เป็นพรานป่าที่ชาวบ้านในกลุ่มชาติพันธุ์ปกาเกอะญอของหมู่บ้านแห่งหนึ่งในอำเภอเวียงสิงห์ จังหวัดลำปาง เคารพนับถือเป็นอย่างมาก
พญ.อิสรีย์ ศิริวรรณกุลธร ในบทบาทแพทย์หญิงในการดูแลการรักษาอาการโรคมะเร็งระยะสุดท้ายของ นพ.พิรอด
การผลิต > ก่อนการผลิต

ในส่วนของการประชุมเพื่อวางแผนการถ่ายทำและวางบทบาทของตัวละครของฉบับซีรีส์ ได้เริ่มต้นขึ้นเมื่อวันที่ 26 มิถุนายน พ.ศ. 2567 ซึ่ง นิพนธ์ ผิวเณร ในฐานะประธานเจ้าหน้าที่ฝ่ายผลิตละคร บริษัท เดอะ วัน เอ็นเตอร์ไพรส์ จำกัด (มหาชน) เข้ามาร่วมวางแผนการผลิตซีรีส์, วางบทบาทของตัวละคร และการถ่ายทำกับ ศิริลักษณ์ ในฐานะผู้พัฒนางานสร้าง (โชว์รันเนอร์) และผู้เขียนบทฉบับซีรีส์ ร่วมกับ วรวิทย์ ในฐานะผู้กำกับการแสดง พร้อมทั้งกลุ่มนักแสดงทั้งหมดได้เข้ามาอ่านบทของแต่ละตัวละครในซีรีส์เรื่องนี้ด้วย
การผลิต > การถ่ายทำ

ซีรีส์เรื่องนี้เริ่มต้นการถ่ายทำฉบับสมบูรณ์ในวันแรกเมื่อวันที่ 5 กรกฎาคม พ.ศ. 2567 จนถึงวันยุติการถ่ายทำเมื่อวันที่ 31 สิงหาคม พ.ศ. 2567 โดยทีมงานซีรีส์ใช้สถานที่ถ่ายทำส่วนใหญ่ในหลาย ๆ พื้นที่ของจังหวัดลำปาง และจังหวัดเชียงใหม่ เช่น บ้านป่าเหมี้ยง ในจังหวัดลำปาง ซึ่งในซีรีส์เรื่องนี้นำเสนอว่าพิ้นที่แห่งนี้คือบ้านเกิดของหนึ่งในตัวละครนำเรื่อง เป็นต้น
ทั้งนี้ พญ.อิสรีย์ และ นพ.พงศกร จินดาวัฒนะ ได้เข้ามาร่วมเป็นที่ปรึกษาทางการแพทย์ โดยเฉพาะฉากที่มีการอ้างอิงข้อมูลทางการแพทย์ร่วมด้วย
การผลิต > หลังการผลิต

เมื่อวันที่ 19 พฤศจิกายน พ.ศ. 2567 บัญชีทางการของแอปพลิเคชันวันดี ในเว็บไซต์ยูทูบ ได้เผยแพร่วิดีโอตัวอย่างซีรีส์เรื่องนี้ในฉบับสมบูรณ์เพื่อพร้อมออกอากาศ ความยาว 1 นาที 55 วินาที โดยมีรายละเอียดต่าง ๆ คือ จำนวนตอนทั้งหมดของซีรีส์เรื่องนี้ รวมถึงช่วงเวลาการออกอากาศครั้งแรกของแต่ละตอนในรูปแบบตัดต่อ ทางโทรทัศน์ระบบดิจิทัล และบริการสื่ออื่น ๆ (หรือที่เรียกช่องทางนี้กันโดยทั่วไปว่า “ดูละครหรือซีรีส์ย้อนหลัง”) ในรูปแบบฉบับสมบูรณ์ (Uncut) ทั้งหมดเพียง 8 ตอนเท่านั้น วันละ 1 ตอนในการออกอากาศตามที่ทางสถานีโทรทัศน์ระบบดิจิทัล และบริการสื่อผ่านอินเทอร์เน็ต (OTT) ในแต่ละแหล่งเป็นผู้กำหนด ตั้งแต่วันที่ 28 พฤศจิกายน พ.ศ. 2567 จนถึง 25 ธันวาคม พ.ศ. 2567 ทั้งนี้ มีการจัดงานประชาสัมพันธ์ซีรีส์เรื่องนี้ในฉบับสมบูรณ์อีกครั้งเมื่อวันที่ 21 พฤศจิกายน พ.ศ. 2567
ซีรีส์เรื่องนี้ได้ทีมงานจากหลากหลายสายงานด้านโปรดักชัน มาร่วมสร้างสรรค์การผลิตผลงานให้กับซีรีส์เรื่องนี้ เช่น บริษัท “สวัสดีทวีสุข จำกัด” ในด้านงานครีเอทีฟ, บริษัท “คัลเลอ ฟิล์ม จำกัด” ในด้านควบคุมศิลปกรรม, บริษัท “ฟูลเฮ้าส์ โปรดักชั่น จำกัด” ในด้านงานลำดับภาพ, บริษัท “ไวท์ ไลท์ สตูดิโอ จำกัด” ทางด้าน Digital intermediate และบริษัท “กบาลใส อนิเมชั่น จำกัด” ทางด้านเทคนิคพิเศษทางภาพ เช่น ฉากที่ในบริบทด้านภาพ มีเนื้อหาละเอียดอ่อน ซึ่งจำเป็นต้องใช้คอมพิวเตอร์กราฟิกส์เข้ามาช่วยในการถ่ายทอดเนื้อหา
การผลิต > หลังการผลิต > เพลงประกอบ

ด้านเพลงขับร้องประกอบซีรีส์เรื่องนี้ เป็นผลงานการประพันธ์เนื้อร้องและทำนองโดย อัจฉริยา ดุลยไพบูลย์ และเรียบเรียงโดย ชลทัศน์ ชาญศิริเจริญกุล ในชื่อเพลง “เพียงนิทาน” ขับร้องโดย ธนนท์ จำเริญ ทั้งนี้ มีการเผยแพร่เพลงดังกล่าวในฉบับสมบูรณ์เมื่อวันที่ 29 พฤศจิกายน พ.ศ. 2567 ทางบริการสตรีมมิงเพลงในแต่ละแหล่ง แล้วตามมาด้วยฉบับมิวสิกวิดีโอ ความยาว 4 นาที 21 วินาที โดยเผยแพร่ในบัญชีทางการของ ONE MUSIC ทางเว็บไซต์ยูทูบ ในวันเดียวกัน
อนึ่ง เนื้อหาบางช่วงบางตอนในซีรีส์เรื่องนี้ มีการนำเพลง “สายลมเหนือ” ฉบับที่ขับร้องโดย สุเทพ วงศ์กำแหง มาแทรกเพื่อเพิ่มมิติการเล่าเรื่องของเนื้อหาเอาไว้ด้วย
การผลิต > หลังการผลิต > ดนตรีประกอบ

ทีมงานจาก Banana Sound Studio ของ เทิดศักดิ์ จันทร์ปาน ผู้ประพันธ์ดนตรีแก่นเรื่องของละคร “เลือดข้นคนจาง” มารับผิดชอบด้านดนตรีประกอบ (สกอร์) ให้กับซีรีส์เรื่องนี้ ทั้งนี้ ในส่วนของดนตรีเปิดเรื่องในแต่ละตอนจะแตกต่างกันไป ตามมิติทางด้านอารมณ์ของเนื้อหาในตอนนั้น ๆ โดยรายชื่อดนตรีเปิดเรื่องทั้งหมดของซีรีส์ มีข้อมูลตามที่ระบุไว้ภายในตาราง ดังนี้
| ตอนที่ | วันที่ออกอากาศหรือแพร่ภาพ | ชื่อเพลงประกอบในส่วนดนตรีเปิดเรื่อง | ผู้ประพันธ์ | ความยาว (นาที) | เจ้าของลิขสิทธิ์ |
| --- | --- | --- | --- | --- | --- |
| 1 | 28 พฤศจิกายน พ.ศ. 2567 | Weight of the Crown | Edward McCormack | 2:32 | Fired Earth Music.Ltd |
| 2 | 4 ธันวาคม พ.ศ. 2567 | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล |
| 3 | 5 ธันวาคม พ.ศ. 2567 | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล |
| 4 | 11 ธันวาคม พ.ศ. 2567 | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล |
| 5 | 12 ธันวาคม พ.ศ. 2567 | เพียงนิทาน (ฉบับบางส่วน) | อัจฉริยา ดุลยไพบูลย์ | 4:16 | GMM Music PCL. |
| 6 | 18 ธันวาคม พ.ศ. 2567 | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล |
| 7 | 19 ธันวาคม พ.ศ. 2567 | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล | รอเพิ่มเติมข้อมูล |
| 8 | 25 ธันวาคม พ.ศ. 2567 | Weight of the Crown | Edward McCormack | 2:32 | Fired Earth Music.Ltd |
แก่นเรื่อง

พญ.อิสรีย์ ศิริวรรณกุลธร หรือในนามปากกา Sammon เจ้าของบทประพันธ์ฉบับนวนิยายดั้งเดิมของซีรีส์เรื่องนี้ ได้กล่าวถึงจุดประสงค์ในการถ่ายทอดแก่นเรื่องจริง ๆ ไว้ว่า
| 0 | 1 | 2 |
| --- | --- | --- |
| “ | แซมเขียนเรื่องการุณยฆาตขึ้นมาด้วยความตั้งใจที่จะสื่อสารเรื่องการดูแลแบบ Palliative care และกระตุ้นให้เกิดการตั้งคำถามว่า สิทธิของการเลือกตายเพื่อยุติความทรมานจากโรคร้ายนั้นเป็นสิ่งที่ทำได้หรือไม่ ข้อจำกัดคืออะไร ประเทศไทยพร้อมที่จะมีสิ่งนี้หรือยัง  นิยายไม่ได้ชี้นำให้ผู้อ่านเห็นด้วยหรือไม่เห็นด้วย แต่จะใช้เรื่องราวที่นำโดยตัวละครที่มีอุดมการณ์แตกต่าง หมอกันตภัทรที่เป็นตัวแทนของแพทย์ผู้มองว่าการตายดีเป็นสิทธิอันชอบธรรมของมนุษย์ กับสารวัตรวสันต์ที่เป็นตัวแทนของผู้รักษากฎหมาย ตัวละครสองคนนี้จะพัฒนาความสัมพันธ์บนความขัดแย้งนี้ได้ยังไงก็เป็นเรื่องที่น่าสนใจ | ” |
ศิริลักษณ์ ศรีสุคนธ์ ผู้พัฒนางานสร้าง (โชว์รันเนอร์) และผู้เขียนบทฉบับซีรีส์ ได้กล่าวถึงจุดประสงค์ในการถ่ายทอดแก่นเรื่องจริง ๆ ของซีรีส์เรื่องนี้ไว้ว่า
| 0 | 1 | 2 |
| --- | --- | --- |
| “ | อยากให้เข้าใจว่า การุณยฆาต คืออะไร เชื่อว่ามีความเข้าใจผิดเยอะมาก คำนี้มี 2 ทาง หนึ่งคือทางลบเลย การุณยฆาตแปลว่าฆ่าตัวตาย สองคือรอคอยเลย นึกว่าถ้าเบื่อชีวิตแล้วสามารถฉีดยาให้ตัวเองตายได้ ทั้งหมดเป็นความเข้าใจผิด การการุณยฆาตไม่ได้ให้คุณไปฉีดยาตายเมื่อคุณเบื่อจะมีชีวิต คุณต้องเป็นโรคที่รักษาไม่หาย และมีใบรับรองโดยหมอเฉพาะทาง 2 คนขึ้นไปว่าคุณรักษาไม่หายแล้วจริง ๆ ยังไงคุณรอวันตาย เพราะฉะนั้นมันเป็นแค่การทำให้คุณไม่ต้องทรมานระหว่างรอ แต่ไม่ใช่เบื่อชีวิตหรือขี้เกียจอยู่แล้วไปให้ฉีดยาให้ตาย ไม่มีใครทำให้ ในประเทศที่เรื่องนี้ถูกกฎหมายเขาก็ไม่ทำให้ หรือเป็นโรคที่ยังพอรักษาได้เขาก็ไม่อนุญาตให้การุณยฆาตค่ะ  หวังให้คนดูเข้าใจความหมายของ การุณยฆาต ปัญหาที่เกิดขึ้น ซึ่งเป็นเรื่องใกล้ตัว เพราะทุกคนสามารถเป็นผู้ป่วยระยะสุดท้ายได้หมด มะเร็งไม่เข้าใครออกใคร แล้วโรคร้ายที่รักษาไม่หายเนี่ย ถ้าวันหนึ่งคุณจะต้องไปอยู่ในสภาพเดียวกับเคสต่าง ๆ ของหมอกันต์ในเรื่อง คุณจะดีลกับมันยังไง ในเมื่อกฎหมายการุณยฆาตยังไม่ออก ฉะนั้นเราต้องคิดไว้ล่วงหน้า อันนี้คือประเด็นที่อยากคุยและอยากให้สื่อช่วยผลักดัน เพราะมีคนรู้น้อยมาก ๆ เราอยากให้ซีรีส์เรื่องนี้ทำให้คนคิดเรื่องนี้ ความหมายของการมีชีวิตอยู่คืออะไร อะไรคือแปลว่ามีชีวิต การที่หัวใจยังเต้นอยู่ แต่ทำอะไรไม่ได้เลยเรียกว่าชีวิตไหม | ” |
การเผยแพร่และการตอบรับจากผู้ชม > ลักษณะการออกอากาศ

ข้อมูลที่ระบุไว้ภายในตารางนี้ อ้างอิงมาจากการประชาสัมพันธ์ของทางเจ้าของช่องทางบริการสื่อในแต่ละแหล่งนั้น ๆ สำหรับการออกอากาศซีรีส์เรื่องนี้ทางโทรทัศน์ระบบดิจิทัล และแพร่ภาพในบริการสื่อผ่านอินเทอร์เน็ต (OTT) โดยการออกอากาศในครั้งแรกนั้นเริ่มต้นจากทางสถานีโทรทัศน์ระบบดิจิทัล ช่องวัน 31 ก่อน แล้วจึงเริ่มการแพร่ภาพผ่านช่องทางบริการสื่อต่าง ๆ หลังจากนั้น ตามวันและเวลาที่ระบุไว้ในตาราง ดังนี้
| พื้นที่การรับชม | สถานีโทรทัศน์ และบริการสื่อ | เวลาที่เริ่มการแพร่ภาพ> GMT+07:00(UTC+07:00) | เวลาที่เริ่มการแพร่ภาพ> ช่วงระยะของวัน ที่เริ่มต้นการแพร่ภาพตอนใหม่ | จำนวนตอนทั้งหมด | รูปแบบของเนื้อหา |
| --- | --- | --- | --- | --- | --- |
| ประเทศไทย | ช่องวัน 31 (one31) | 20:30 น. จนถึง 21:30 น. (โดยประมาณ และรวมช่วงเวลาที่มีโฆษณาคั่น) | ฉบับตัดต่อ เอาเนื้อหาบางส่วนออกไป (เหมาะสมกับผู้รับชมที่มีอายุตั้งแต่ 13 ปีขึ้นไป) |  |  |
| ประเทศไทย | แอปพลิเคชันวันดี | 20:30 น. |  |  |  |
| ประเทศไทย | อ้ายฉีอี้ (iQIYI) ทั้งทางเว็บไซต์และแอปพลิเคชัน | 22:00 น. |  |  |  |
| หลายประเทศ |  | 22:00 น. |  |  |  |
| หลายประเทศ | ยูทูบ (YouTube) (ยกเว้นในประเทศไทย, เกาหลีใต้, ญี่ปุ่น และฮ่องกง) | 22:00 น. |  |  |  |
| ประเทศญี่ปุ่น | บลูมพลัส (bloom+) ในแอมะซอนไพรม์วิดีโอ (Amazon Prime Video) | 00:30 น. |  |  |  |
การเผยแพร่และการตอบรับจากผู้ชม > เรตติ้ง

ข้อมูลที่ระบุไว้ภายในตารางนี้ อ้างอิงมาจากการแพร่ภาพซีรีส์เรื่องนี้เฉพาะทางสถานีโทรทัศน์ระบบดิจิทัล ช่องวัน 31 นำมาออกอากาศในช่วงเวลาไพรม์ไทม์ นั่นคือ ตั้งแต่เวลา 20:30 น. จนถึง 21:30 น. (โดยประมาณ และรวมช่วงเวลาที่มีโฆษณาคั่น) ทุกวันพุธ และวันพฤหัสบดี ตั้งแต่วันที่ 28 พฤศจิกายน จนถึง 25 ธันวาคม พ.ศ. 2567 ในฉบับตัดต่อเอาเนื้อหาบางส่วนออกไป (เหมาะสมกับผู้รับชมที่มีอายุตั้งแต่ 13 ปีขึ้นไป) รวมทั้งหมด 8 ตอนจบเท่านั้น โดยมีรายละเอียดของตัวเลขเรตติ้งโดยเฉลี่ยไม่ปัดเศษ ที่อ้างอิงข้อมูลมาจากการสำรวจเรตติ้งของ AGB Nielsen [en] เฉพาะการออกอากาศทั่วประเทศไทยทางโทรทัศน์ระบบดิจิทัล ในกลุ่มผู้ชมตั้งแต่อายุ 15 ปีขึ้นไป
ซึ่งตัวเลขค่าหน่วยเปอร์เซนต์ตามที่แสดงไว้ในตาราง คือตัวเลขค่าเรตติ้งที่เก็บสำรวจมาได้ โดย ค่าตัวเลขสูงสุดจะแสดงเป็นสีฟ้าตัวหนา และ ค่าตัวเลขต่ำสุดจะแสดงเป็นสีแดงตัวหนา ตามที่ระบุไว้ภายในตารางนี้ ดังนี้
| ตอนที่ | วันที่ออกอากาศ | AGB Ratings [en]> ทั่วประเทศ |
| --- | --- | --- |
| 1 | 28 พฤศจิกายน พ.ศ. 2567 | 2.200% |
| 2 | 4 ธันวาคม พ.ศ. 2567 | 1.801% |
| 3 | 5 ธันวาคม พ.ศ. 2567 | 1.788% |
| 4 | 11 ธันวาคม พ.ศ. 2567 | 2.045% |
| 5 | 12 ธันวาคม พ.ศ. 2567 | 2.221% |
| 6 | 18 ธันวาคม พ.ศ. 2567 | 1.836% |
| 7 | 19 ธันวาคม พ.ศ. 2567 | 1.868% |
| 8 | 25 ธันวาคม พ.ศ. 2567 | 1.743% |
| ค่าเฉลี่ยต่อตอน | ค่าเฉลี่ยต่อตอน | 1.93775% |